એટીએમની દિવસ-રાત દેખરેખ રાખતા સિક્યૉરિટી ગાર્ડ દિનેશ પાટીલે મિડ-ડે LOCALને જણાવ્યું હતું કે ‘સાંતાક્રુઝ-ઈસ્ટમાં સ્ટેશન રોડ પર આવેલી પશ્ચિમ રેલવે પ્રશાસનની જગ્યા પર ટૂ-વ્હીલરોનું ફ્રી પાર્કિંગ છે અને ત્યાં આવેલાં આ ત્રણ એટીએમનું ભાડું સંબંધિત બૅન્ક દ્વારા રેલવે-પ્રશાસનને ચૂકવવામાં આવે છે. બાઇકસવારો એટીએમ નજીકના પરિસરમાં બાઇક એવી રીતે પાર્ક કરે છે જેથી થોડી જ વારમાં એનું પાર્કિંગ હાઉસફુલ થઈ જાય અને એટીએમમાં પ્રવેશનારા ગ્રાહકો માટે જગ્યા જ રહેતી નથી. બૅન્કના એટીએમમાં આવનારા ગ્રાહકો માટે જગ્યા ન રહેતાં તેઓ અમને ગાળો ભાંડે છે, જ્યારે બાઇકસવારોને થોડી જગ્યા રાખી બાઇક પાર્ક કરવાનું કહેવામાં આવે તો તેઓ ‘તુમ તુમ્હારા કામ કરો, હમ કિધર ભી પાર્ક કરે’ એવું કહીને અમારી વાત ટાળી નાખે છે.’